གསུམ། དང་པོ་ནི། ན་མོ༔ དག་པ་དབྱིངས་ཀྱི་དཀྱིལ་འཁོར་དུ༔ ཐིག་ལེ་རང་གསལ་ཚོམ་བུར་བཅས༔ རིག་སྟོང་གསལ་སྣང་ཆོས་ལོངས་སྤྲུལ༔ རང་རིག་
གསལ་བའི་སྙིང་པོ་ཅན༔ སྒྲིབ་གཡོག་མེད་པར་ཟང་ཐལ་ལེ༔ ངོ་ལྐོག་མེད་པར་རྗེན་ཅེར་རེ༔ ཕྱོགས་མཚམས་མེད་པར་ཁྱབ་བརྡལ་ལེ༔ གསལ་འགྲིབ་མེད་པར་དྭངས་
སིང་ངེ་༔ རྒྱ་མཚོར་གཟའ་སྐར་ཤར་བ་ལྟར༔ འདུ་འབྲལ་མེད་པ་བུམ་པའི་སྐུ༔ རྒྱལ་བ་ཞི་ཁྲོའི་ལྷ་ཚོགས་ལ༔ སྒོ་གསུམ་དད་པས་སྐྱབས་སུ་མཆི༔ བདག་གཞན་

འཁོར་བ་ཐོག་མེད་དུ༔ རྣམ་རྟོག་ཕུང་པོ་གནས་དག་ནས༔ ཆོས་དབྱིངས་ཀ་དག་དོན་རྟོགས་ཏེ༔ སྐུ་གསུམ་འབྲས་བུ་ཐོབ་པར་ཤོག༔ གཉིས་པ་ནི། ཧཱུྃ༔ ཇི་ལྟར་ཐོག་མའི་མགོན་པོ་རྣམས༔ མ་བསྐྱེད་གཞི་
ལ་རྫོགས་པའི་སེམས༔ ངམ་ངམ་ཤུགས་ལ་གྲོལ་བ་ལྟར༔ དེ་བཞིན་བདག་སོགས་འཇུག་པར་བགྱི༔ གནས་ལུགས་རྟོགས་པའི་བྱང་ཆུབ་སེམས༔ ཡིན་ལུགས་འབྱུང་བཞི་རང་དག་ནས༔ སྣང་ལུགས་
འཁོར་འདས་གཉིས་མེད་པར༔ བདེ་ཆེན་ཟག་མེད་དོན་རྟོགས་ཤོག༔ གསུམ་པ་ནི། ཀྱཻ༔ འགྲོ་བའི་དཔལ་མགོན་ཐུགས་རྗེ་ཅན༔ ཡང་དག་གདོད་མའི་བྱང་ཆུབ་སེམས༔ སྐུ་གསུམ་ཡེ་ཤེས་གཞི་རྫོགས་
ཡུལ༔ ལམ་མཆོག་འདི་བཟུང་མི་གཏོང་ངོ་༔ ཆོས་ཀྱི་སྐུ་ཡི་དམ་ཚིག་ཏུ༔ དབྱིངས་རིག་གཉིས་པོ་འབྲལ་མི་བྱ༔ ལོངས་སྤྱོད་རྫོགས་སྐུའི་དམ་ཚིག་ཏུ༔ སྒྲོན་མ་བཞི་དང་ལུ་གུ་རྒྱུད༔ སྤྲུལ་པ་སྐུ་ཡི་དམ་
ཚིག་ཏུ༔ འགྲོ་བའི་དོན་ལ་བརྩོན་པར་བྱ༔ ཆོས་དབྱིངས་ཡེ་ཤེས་དམ་ཚིག་ཏུ༔ དངོས་པོའི་ཆོས་ལ་མི་གནས་པའོ༔ མེ་ལོང་ཡེ་ཤེས་དམ་ཚིག་ཏུ༔ སྒྲོན་མ་བཞི་ཡི་ཡུལ་དུ་ཕྱིན༔ མཉམ་ཉིད་ཡེ་ཤེས་དམ་
ཚིག་ཏུ༔ སྣང་བ་བཞི་དང་འབྲལ་མི་བྱ༔ སོར་རྟོག་ཡེ་ཤེས་དམ་ཚིག་ཏུ༔ སྤང་ཐོབ་མེད་པར་རང་ངོར་བཞག༔ བྱ་གྲུབ་ཡེ་ཤེས་དམ་ཚིག་ཏུ༔ འཛིན་པའི་རྣམ་གཡེང་སྤང་བར་བྱ༔ གཉིས་པ། བགེགས་གཏོར་

༄༅། །ལས་ཆུས་སྦྲན་ལ། རྃ་ཡྃ་ཁྃ། ཕྱག་རྒྱ་དང་བཅས། ཨོཾ་ཨཱཿཧཱུྃ་ཧོ༔ ཞེས་ལན་གསུམ་གྱིས་བྱིན་རླབས་བྱ། བགེགས་ལ་བཀའ་བསྒོ་བ་ནི། མཆོད་འབུལ་གཞུང་གི། ཧཱུྃ༔ ང་ནི་ཀུན་བཟང་རིགས་སོགས་ནས།
མཚམས་གཅོད། རྡོར་དྲིལ་བྱིན་རླབས། མཆོད་རླབས་སྔགས་བཅས། ཤཔྟ་ཨཱཿཧཱུྃ། བར་བརྗོད། དེ་ནས་བདག་བསྐྱེད་ནི། སྐད་ཅིག་གིས་རང་ཐ་མལ་པའི་སྤྱི་གཙུག་ཏུ་ཨོཾ་དཀར་པོ་གཅིག་བསམ༔ དེ་ལས་འོད་འཕྲོས༔
རང་གི་ལུས་འོད་དུ་ཞུ་བར་བསམ༔ ཡང་འོད་ཟེར་ཕྱིར་འཕྲོས་པས་ཕྱི་སྣོད་ཀྱི་འཇིག་རྟེན་ཐམས་ཅད་འོད་དུ་ཞུ་ནས་འོད་གསལ་སྟོང་པ་ཉིད་དུ་གྱུར༔ ཅེས་བརྗོད་ལ་དེའི་ངང་དུ་དར་ཅིག་བཞག་ལ། རང་ཉིད་ཀུན་བཟང་
ཡབ་ཡུམ་ནི༔ མཐིང་ནག་ཞལ་གཅིག་ཕྱག་གཉིས་པ༔ ཡབ་ཡུམ་གཉིས་མེད་འཁྲིལ་སྦྱོར་ལས༔ ཕྱག་མཚན་རྡོ་རྗེ་དྲིལ་བུ་འཛིན༔ སྐྱིལ་ཀྲུང་རིན་ཆེན་རྒྱན་གྱིས་བརྒྱན༔ ལོངས་སྐུ་མཚན་དཔེ་ལྡན་པར་
བསྐྱེད༔ སྤྱི་བོར་རྡོ་རྗེ་སེམས་དཔའ་དང་༔ མགྲིན་པར་རིན་ཆེན་འབྱུང་ལྡན་ལ༔ སྙིང་གར་སྣང་བ་མཐའ་ཡས་ཉིད༔ ལྟེ་བར་དོན་ཡོད་གྲུབ་པར་བསྐྱེད༔ ཡན་ལག་བཞི་ལ་སྒོ་མ་བཞི༔ ཀུན་ཀྱང་ཡབ་
ཡུམ་འཁྲིལ་སྦྱོར་ལས༔ སྐུ་མདོག་རིགས་ཀྱི་ཁ་དོག་འཛིན༔ དམ་ཚིག་ཡེ་ཤེས་གཉིས་མེད་པར༔ སྐད་ཅིག་ཙམ་ལ་བསྐྱེད་ནས་ཀྱང་༔ གསང་བའི་སྙིང་པོ་འདི་ཉིད་བཟླ༔ ཨོཾ་ཨཱཿཧཱུྃ༔ ཨོཾ་ཧཱུྃ་ཏྲཱཾ་ཧྲཱིཿཨཱ༔

སིདྡྷི་ཕ་ལ་ཧཱུྃ་ཛ༔ ཨེ་བཾ་ལཾ་རཾ་ཡཾ༔ སིདྡྷི་ཕ་ལ་ཧཱུྃ་ཨཱཿ ཞེས་ལྷ་སྔགས་ཡེ་ཤེས་ཐ་དད་མ་ཡིན་པར་དབྱེར་མེད་དུ་ཤེས་པས་ཡིད་བཟླས་སམ་ངག་བཟླས་ཅི་ལྟར་རིགས་པར་བཟླའོ། །དེ་ནས་མདུན་བསྐྱེད་ནི། ཨོཾ་ཨཱཿཧཱུྃ༔ མཧཱ་ཤུ་ནྱ་ཏཱ་ཛྙཱ་
ན་བཛྲ་སྭཱ་བྷཱ་ཝ་ཨཱཏྨ་ཀྲོ་ཧཾ༔ ཞེས་བརྗོད་པས་ཐམས་ཅད་སྟོང་པ་ཉིད་དུ་བསམ༔ ཨོཾ་དྷརྨ་དྷཱ་ཏུ་སྭཱ་བྷཱ་ཝ་ཨཱཏྨ་ཀྲོ་ཧཾ༔ ཞེས་བརྗོད་པས༔ ཀུན་ལ་ཁྱབ་པའི་ཚད་མེད་པ་བཞི་བསྒོམ༔ དེ་ནས་ཨོཾ་བཛྲ་ཙིཏྟ་ཧཱུྃ༔ ཨེ་ཡཾ་རཾ་ཁཾ་ལཾ་བྷྲཱུཾ༔
ཞེས་པས་རང་གི་སེམས་ཉིད་ཡི་གེ་ཧཱུྃ་གཅིག་ཏུ་གྱུར༔ ཧཱུྃ་དེ་ལས་ཨེ་འཕྲོས་པས་ཐམས་ཅད་ནམ་མཁའ་སྟོང་པར་གྱུར༔ ཧཱུྃ་ལས་ཡཾ་འཕྲོས་པས་རླུང་གི་དལ་དུ་གྱུར༔ ཧཱུྃ་ལས་རྃ་འཕྲོས་པས་མེའི་དཀྱིལ་
འཁོར་དུ་གྱུར༔ ཧཱུྃ་ལས་ཁཾ་འཕྲོས་པས་ཡེ་ཤེས་ཀྱི་བདུད་རྩིའི་རྒྱ་མཚོར་གྱུར༔ ཧཱུྃ་ལས་ལྃ་འཕྲོས་པས་རཏྣའི་ས་གཞིར་གྱུར༔ ཧཱུྃ་ལས་བྷྲཱུཾ་འཕྲོས་པས་རཏྣའི་གཞལ་ཡས་ཁང་དུ་གྱུར་པར་བསམ་ཞིང་༔ བྷྲཱུཾ་བི་ཤྭ་
བི་ཤུདྡྷེ་ཛྙཱ་ན་ཙཀྲ་ཧཱུྃ་བྷྲཱུཾ༔ ཞེས་བརྗོད་པས༔ གཞལ་ཡས་ཁང་གྲུ་བཞི་སྒོ་བཞི་རྒྱན་རྟ་བབས་བང་རིམ་བཞི་དང་ལྡན་པའི་ནང་དུ་དབུས་སུ་སེང་གེ༔ ཤར་དུ་གླང་ཆེན༔ ལྷོར་རྟ་མཆོག༔ ནུབ་ཏུ་རྨ་བྱ༔ བྱང་དུ་
ཤང་ཤང་༔ དེ་རྣམས་ཀྱི་སྟེང་དུ་པདྨ་དང་ཉི་ཟླའི་སྟེང་དུ༔ དབུས་སུ་ཨོཾ་དང་ཨེ༔ ཤར་དུ་ཧཱུྃ༔ ལྷོར་ཏྲཱཾ༔ ནུབ་ཏུ་ཧྲཱི༔ བྱང་དུ་ཨཱཿ མཚམས་བཞིར་པད་ཟླའི་སྟེང་དུ༔ ཤར་ལྷོར་བྃ༔ ལྷོ་ནུབ་ཏུ་ལཾ༔ ནུབ་

༄༅། །བྱང་དུ་རཾ༔ བྱང་ཤར་དུ་ཡཾ༔ དེ་རྣམས་ལས་འོད་ཟེར་འཕྲོས༔ འཕགས་པ་མཆོད༔ སེམས་ཅན་གྱི་དོན་བྱས༔ ཚུར་འདུས་ཡོངས་སུ་གྱུར་པ་ལས༔ དབུས་སུ་འཁོར་ལོ་དང་གྲི་
གུག༔ ཤར་དུ་རྡོ་རྗེ༔ ལྷོར་རིན་པོ་ཆེ༔ ནུབ་ཏུ་པདྨ༔ བྱང་དུ་རལ་གྲི༔ ཤར་ལྷོར་རྡོ་རྗེའི་ཡུ་བ་བྱས་པའི་གྲི་གུག༔ ལྷོ་ནུབ་ཏུ་རིན་པོ་ཆེའི་ཡུ་བ་བྱས་པའི་གྲི་གུག༔ ནུབ་བྱང་དུ་པདྨའི་ཡུ་བ་བྱས་པའི་གྲི་
གུག༔ བྱང་ཤར་དུ་རྒྱ་གྲམ་གྱི་ཡུ་བ་བྱས་པའི་གྲི་གུག༔ དེ་རྣམས་ལས་འོད་ཟེར་འཕྲོས༔ འཕགས་པ་མཆོད༔ སེམས་ཅན་གྱི་དོན་བྱས༔ ལྷ་དང་ལྷ་མོར་གྱུར༔ འོད་ཟེར་ཚུར་འདུས་ཕྱག་མཚན་རྣམས་
ཡོངས་སུ་གྱུར་པ་ལས༔ དབུས་སུ་རྣམ་པར་སྣང་མཛད་སྐུ་མདོག་མཐིང་ག་ཞལ་གཅིག་ཕྱག་གཉིས༔ གཡས་འཁོར་ལོ༔ གཡོན་དེའི་ཡུ་བ་བྱས་པའི་དྲིལ་བུ་འཛིན་པ༔ ཡུམ་ནམ་མཁའི་དབྱིངས་ཕྱུག་མ་སྐུ་
མདོག་མཐིང་ག་ཞལ་གཅིག་ཕྱག་གཉིས༔ གཡས་པས་གྲི་གུག་ཡབ་ལ་འཁྱུད་ཅིང་གཡོན་པས་ཐོད་ཁྲག་འཛིན་པ༔ ཤར་དུ་རྡོ་རྗེ་སེམས་དཔའ་སྐུ་མདོག་དཀར་པོ་ཞལ་གཅིག་ཕྱག་གཉིས་གཡས་རྡོ་རྗེ༔
གཡོན་དེའི་ཡུ་བ་བྱས་པའི་དྲིལ་བུ་འཛིན་པ༔ ལྷོར་རིན་ཆེན་འབྱུང་ལྡན་སྐུ་མདོག་སེར་པོ་ཞལ་གཅིག་ཕྱག་གཉིས་གཡས་རིན་པོ་ཆེ༔ གཡོན་དེའི་ཡུ་བ་བྱས་པའི་དྲིལ་བུ་འཛིན་པ༔ ནུབ་ཏུ་སྣང་བ་མཐའ་ཡས་

སྐུ་མདོག་དམར་པོ་ཞལ་གཅིག་ཕྱག་གཉིས༔ གཡས་པདྨ་གཡོན་དེའི་ཡུ་བ་བྱས་པའི་དྲིལ་བུ་འཛིན་པ༔ བྱང་དུ་དོན་ཡོད་གྲུབ་པ་སྐུ་མདོག་ལྗང་གུ་ཞལ་གཅིག་ཕྱག་གཉིས༔ གཡས་རལ་གྲི་གཡོན་དེའི་ཡུ་བ་
བྱས་པའི་དྲིལ་བུ་འཛིན་པ༔ དེ་དག་ཐམས་ཅད་ཀྱང་རྡོ་རྗེའི་སྐྱིལ་ཀྲུང་གིས་བཞུགས་པ༔ རིན་པོ་ཆེའི་དབུ་རྒྱན༔ མགུལ་རྒྱན༔ དཔུང་རྒྱན༔ ཕྱག་གདུབ༔ ཞབས་གདུབ་ལ་སོགས་པ༔ དར་དང་རིན་པོ་
ཆེའི་རྒྱན་དུ་མས་བརྒྱན་པའོ༔ ཤར་ལྷོར་མཱ་མ་ཀཱི་དཀར་མོ༔ གཡས་རྡོ་རྗེའི་ཡུ་བ་བྱས་པའི་གྲི་གུག༔ གཡོན་ཐོད་ཁྲག་འཛིན་པའོ༔ ལྷོ་ནུབ་ཏུ་སངས་རྒྱས་སྤྱན་མ་སེར་མོ༔ གཡས་རིན་པོ་ཆེའི་ཡུ་བ་བྱས་
པའི་གྲི་གུག༔ གཡོན་ཐོད་ཁྲག་འཛིན་པ༔ ནུབ་བྱང་དུ་གོས་དཀར་མོ་དམར་མོ་གཡས་པདྨའི་ཡུ་བ་བྱས་པའི་གྲི་གུག༔ གཡོན་ཐོད་ཁྲག་འཛིན་པ༔ བྱང་ཤར་དུ་དམ་ཚིག་སྒྲོལ་མ་ལྗང་གུ༔ གཡས་རྒྱ་གྲམ་
གྱི་ཡུ་བ་བྱས་པའི་གྲི་གུག༔ གཡོན་ཐོད་ཁྲག་འཛིན་པ༔ ཡུམ་བཞིའི་ཐུགས་ཀ་ནས་ཛཿཧཱུྃ་བཾ་ཧོཿབཞི་འཕྲོས་པས༔ སྒོ་བཞིར་པད་ཟླའི་སྟེང་དུ་ཡོངས་སུ་གྱུར་པ་ལས༔ ཤར་སྒོར་ཛཿལས་ལྕགས་ཀྱུ་མ་དཀར་
མོ་ལྕགས་ཀྱུ་འཛིན་པ༔ ལྷོ་སྒོར་ཧཱུྃ་ལས་ཞགས་པ་མ་སེར་མོ་ཞགས་པ་འཛིན་པ༔ ནུབ་སྒོར་བྃ་ལས་ལྕགས་སྒྲོག་མ་དམར་མོ་ལྕགས་སྒྲོག་འཛིན་པ༔ བྱང་སྒོར་ཧོཿལས་དྲིལ་བུ་མ་ལྗང་གུ་དྲིལ་བུ་འཛིན་པ༔

༄༅། །ཐམས་ཅད་ཀྱང་ཞལ་གཅིག་ཕྱག་གཉིས༔ སེམས་དཔའི་སྐྱིལ་ཀྲུང་གིས་བཞུགས་པ༔ དེ་ཐམས་ཅད་ཀྱི་སྤྱི་བོར་ཟླ་བའི་སྟེང་དུ་ཨོཾ་དཀར་པོ༔ མགྲིན་པར་པདྨའི་སྟེང་དུ་ཨཱཿདམར་པོ༔
ཐུགས་ཀར་ཉི་མའི་སྟེང་དུ་ཧཱུྃ་མཐིང་ག་རེ་རེ་བསྒོམ༔ དེ་ནས་བཛྲ་རཀྵ་རཀྵ་ཧཱུྃ༔ ཞེས་བརྗོད་པས། སྤྱི་བོར་སྣ་ཚོགས་རྡོ་རྗེ་རྒྱ་གྲམ་ལ༔ རྡོ་རྗེ་དྲྭ་བས་ལུས་ཐམས་ཅད་གཏམས་པར་བསམ༔ དེ་ནས་སྙིང་གའི་རང་རང་གི་ས་བོན་
ལས་འོད་ཟེར་འཕྲོས༔ རང་རང་གི་ཕྱོགས་ནས་རང་དང་འདྲ་བའི་ཡེ་ཤེས་སེམས་དཔའ་སྤྱན་དྲངས༔ ཛཿཧཱུྃ་བཾ་ཧོ༔ སྤྱན་འདྲེན་པ་ནི༔ ཧཱུྃ༔ དུས་གསུམ་བླ་མ་སོགས་ནས། བཞུགས་གསོལ། ཕྱག་འཚལ། མཆོད་
འབུལ༑ བསྟོད་པ་བཅས་བརྗོད། དེ་ནས་ཡབ་ཡུམ་རང་རང་གི་ཐུགས་ཀར་ཉི་མ་ཟླ་བའི་སྟེང་དུ་རང་རང་གི་ས་བོན་ལ༔ རང་རང་གི་སྙིང་པོ་གཡས་སུ་འཁོར་བར་བསམ་སྟེ་བཟླས་པ་བྱས་པས། དེ་དག་ལས་འོད་
ཟེར་དཔག་ཏུ་མེད་པ་འཕྲོས་པས༔ བདག་གཞན་ཐམས་ཅད་ཀྱི་སྡིག་སྒྲིབ་ཐམས་ཅད་སང་སང་དག་པར་བསམ་ལ། ཨོཾ་ཛི་ན་ཛིཀ༔ མཱུཾ་དྷཱ་ཏུ་ཤྭ་ར་ཏི་སྟྭཾ༔ ཧཱུྃ་བཛྲ་ཌྷཱྀཀ༔ ལྃ་ཏེ་ཤྭ་རེ་སྟྭཾ༔ སྭཱ་རཏྣ་ཌྷཱྀཀ༔ མཱཾ་
མོ་ཧ་ར་ཏི་སྟྭཾ༔ ཧྲཱིཿཨཱ་རོ་ལིཀ༔ པྱཱཾ་རཱ་ག་ར་ཏི་སྟྭཾ༔ ཧཱ་པྲ་ཛྙཱ་ཌྷཱྀཀ༔ ཏཱཾ་བཛྲ་ར་ཏི་སྟྭཾ༔ ཛཿཧཱུྃ་བཾ་ཧོཿསིདྡྷི་ཧཱུྃ༔ ཞེས་ཅི་ནུས་བཟླའོ། །སླར་མཆོད་བསྟོད་བསྡུས་པ་བྱ། ཐལ་མོ་སྦྱར་ནས་བཤགས་པ་བྱ་བ་ནི། ཧཱུྃ༔ བླ་མ་ཀུན་

བཟང་སོགས། བཟོད་པར་གསོལ༔ ཞེས་དང་། ཡི་གེ་བརྒྱ་པ་བརྗོད། བཀའ་སྲུང་གི་གསོལ་ཀ་བཏང་། སྤྲོ་ན་ཡེ་ཤེས་སྐུ་མཆོག་སོགས་སྔོན་དུ་འགྲོ་བས་ཚོགས་རང་གཞུང་ལྟར། དྲང་པའི་མཐར། རང་གཞུང་གི་བཤགས་པའི་འཕྲོར། བདག་གི་
མཆོད་པ་འདི་དག་གིས༔ ཆོས་ཀྱི་དབྱིངས་སོགས། སངས་རྒྱས་ཤོག༔ ཅེས་དང་། གཞན་ཡང་བསྔོ་སྨོན་ཅི་རིགས་བྱ། གསུམ་པ་ནི། ལྷག་མ་ཞི་ཁྲོ་ལྷུན་གྲུབ་ཀྱི་ཕྲིན་ལས་ནར་མ་ལྟར་དང་། གཞན་བསྐུལ་བ། ཆད་ཐོ་སོགས་མཐའ་རྒྱས་
སུ་བྱའོ།། །། ༄། ན་མོ་གུ་རུ་ཛྙཱ་ན་དྷཱ་ཀི་ནི་ཡེ། རྫོགས་པ་ཆེན་པོ་ཀུན་ཏུ་བཟང་པོའི་དགོངས་པ་ཟང་ཐལ་དུ་སྟོན་པའི་མན་ངག་གི་འཇུག་སྒོ་དབང་བཞི་དང་ཐུན་མིན་གྱི་སྨིན་བྱེད་རྣམས་བཞུགས་པ་ལས། ཐུན་མོང་གསང་ཤེས་གཉིས་ཀྱི་ཆ་ལག། མཁའ་
འགྲོའི་ཕྲིན་ལས་ཀྱི་རིམ་པ་གཉིས་འཁྲུལ་ཞིག་ཆེན་པོ་ཏྲ་ཡ་དྷྭ་ཛས་མཁའ་འགྲོ་སྙིང་ཐིག་ལ་ཞལ་འཕང་གནང་འདུག་ཀྱང་། འདིར་གཏེར་གཞུང་རང་རྐང་ལྟར་སྒྲུབ་པ་ལ་གསུམ། དང་པོ། ཚོགས་མཆོད་ལྟ་བུའི་དབང་དུ་ན་མདུན་རྟེན་མཁའ་འགྲོའི་གཏོར་མ་དང་།
དབང་སྒྲུབ་སྐབས་ཆོག་ཁྲིགས་ནས་ཇི་སྐད་བཤད་པ་ལྟར་བཤམ་བཀོད་དང་། གང་ལྟར་ཕྱི་ནང་གི་མཆོད་པ་ཐབས་ཤེས་ཀྱི་རྫས་སོགས་ལྷའི་ཉེར་སྤྱད། ནང་མཆོད་རྡོར་དྲིལ་སོགས་བདག་གི་ཉེར་སྤྱད་རྣམས་ཚང་བར་འདུ་བྱ། གཉིས་པ་ཆོ་ག་ལའང་གསུམ་གྱི་
དང་པོ། སྐྱབས་སུ་འགྲོ་བ་ནི། ན་མོ༔ བླ་མ་བདེ་གཤེགས་འདུས་པའི་སྐུ༔ སོགས་སྐྱབས་སུ་མཆི༔ བར་ལན་གསུམ༔ སེམས་བསྐྱེད་ནི། སེམས་བསྐྱེད་འགྲོ་བ་ཀུན་དོན་དུ༔ ཡེ་ཤེས་མཁའ་འགྲོ་བསྒྲུབས་ནས་ནི༔

༄༅། །གང་ལ་གང་འདུལ་སོགས། དམ་བཅའོ༔ བར་ལན་གསུམ། ཚོགས་བསགས་ནི། བླ་མ་ཡི་དམ་མཁའ་འགྲོ་གཤེགས༔ ཉི་ཟླ་སོགས་དོན་རྟོགས་ཤོག༔ ཛཿཧཱུྃ་བཾ་ཧོཿས་ཚོགས་ཞིང་རྣམས་
རང་ལ་བསྟིམ། དེ་ནས་འབྱུང་པོ་དཀར་ཕྱོགས་སྐྱོང་བའི་ཚོགས་ལ་བསྔོ་བྱའི་གཏོར་མ་དང་གསེར་སྐྱེམས་བཏང་། སྤྲོ་ན་རྒྱལ་ཆེན་གཏོར་མའང་བཤམས་པ། རང་གཉུག་མའི་ལྷར་གསལ་བའི་ངང་ནས། རྃ་ཡྃ་ཁྃ་གྱིས་བསང་། ཨོཾ་ཨཱཿཧཱུྃ་གིས་སྦྱང་
བསྒྱུར་སྤེལ་ཏེ། བྷཱུ་མི་པ་ཏི་ས་པ་རི་ཝཱ་ར་བཛྲ་ས་མཱ་ཡ་ཛཿ མགྲོན་བཀུག་སྟེ། ཨོཾ་ཨ་ཀཱ་རོ་མུ་ཁཾ་སོགས་ལན་གསུམ་གྱིས་བསྔོས་ལ། རྒྱལ་ཆེན་ཕྲིན་བཅོལ་བསྡུས་པའམ། ཡང་ན། དཀར་ཕྱོགས་སྐྱོང་བའི་གཞི་བདག་
ཚོགས༑ །མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ཀྱིས། །ནད་མེད་ཚེ་དང་དབང་ཕྱུག་སོགས་ནས། ཀུན་འགྲུབ་ཤོག༔ བར་ཚང་བར་བརྗོད། ལོ་ཀ་པཱ་ལ་སརྦ་གཙྪཿས་གཤེགས་
སུ་གསོལ། གྲལ་གཤམ་དུ་བགེགས་གཏོར་བཤམས་ལ། རང་ཉིད་སྐད་ཅིག་གིས་རྟ་མཆོག་ཧེ་རུ་ཀ་ཁྲོ་གཏུམ་བཟོད་པར་དཀའ་བའི་གཟི་བརྗིད་བསྐལ་པའི་མེ་ལྟར་འབར་བར་གྱུར། ཨོཾ་ཧྲཱིཿབཛྲ་ཀྲོ་དྷ་་གྷྲྀ་ཝ་ཧུ་ལུ་ཧུ་ལུ་
ཧཱུྃ་ཕཊ༔ སྭཱ་བྷཱ་ཝས་སྦྱང་། ཨོཾ་ཨཱཿཧཱུྃ་ཧོཿལན་གསུམ་གྱིས་བརླབས་ལ། ཨོཾ་སརྦ་བྷཱུ་ཏ་ཨཱ་ཀཪྵ་ཡ་ཛཿས་བཀུག་ཅིང་། ཨོཾ་ན་མསྶརྦ་ཏ་ཐཱ་ག་ཏ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཊྣ་ཏེ་སྥ་ར་ཎ་ཧི་མཾ་ག་ག་ན་ཁཾ་གྲྀཧྣེ་དཾ་བ་ལྱཱ་

དི་སྭཱ་ཧཱ༔ ཞེས་ནམ་མཁའ་མཛོད་ཀྱི་སྔགས་རྒྱས་ལན་གསུམ་གྱིས་སྤེལ་ཞིང་བསྔོས་ལ། བཀའ་བསྒོ་བ་ནི། རང་གཞུང་མཁའ་འགྲོའི་ཕྲིན་ལས་ལྟར། ཧཱུྃ༔ ཉོན་ཅིག་བགེགས་དང་སོགས་ནས། ཞི་བར་མཛོད༔ བར་གཞུང་ལྟར་བརྗོད། དེ་
ནས་འཛབ་བཟླས་བྱ་བ་ནི། རང་ཉིད་རྡོ་རྗེ་ཕག་མོ་ཡབ་ཡུམ་གཉིས་མེད་རྩ་གསུམ་འཁོར་ལོ་ལྔ་བཅས་གསལ་བའི་སྤྱི་བོར་རྩ་འདབ་སུམ་བརྒྱ་དྲུག་ཅུའི་དབུས་སུ་ལྷ་དང་ཡིག་འབྲུ་ཡེ་ཤེས་དབྱེར་མེད་ཧཿདང་རཿརྡོ་རྗེ་
མཁའ་འགྲོ་ཡབ་ཡུམ་དཀར་པོ། དེ་ལྟར་མགྲིན་པར་རྩ་འདབ་བཅུ་དྲུག་གི་དབུས་སུ་རིཿདང་ཙཿརིན་ཆེན་མཁ